
KUPIŠKIO RAJONO SAVIVALDYBĖS TARYBA

SPRENDIMAS
DĖL RELIGINIŲ BENDRUOMENIŲ PROJEKTŲ DALINIO FINANSAVIMO SAVIVALDYBĖS BIUDŽETO LĖŠOMIS TVARKOS APRAŠO PATVIRTINIMO

2017 m. birželio 29 d. Nr. TS-182
Kupiškis


Vadovaudamasi Lietuvos Respublikos vietos savivaldos įstatymo 16 straipsnio 2  dalies 17 punktu, Kupiškio rajono savivaldybės taryba  n u s p r e n d ž i a:
1. Patvirtinti Religinių bendruomenių projektų dalinio finansavimo Savivaldybės biudžeto lėšomis tvarkos aprašą (pridedama).
2. Paskelbti šį sprendimą Savivaldybės interneto svetainėje ir Teisės aktų registre. 



Savivaldybės meras	         				Dainius Bardauskas 


PATVIRTINTA
Kupiškio rajono savivaldybės tarybos
[bookmark: _GoBack]2017 m. birželio 29 d. sprendimu Nr. TS-182


RELIGINIŲ BENDRUOMENIŲ PROJEKTŲ DALINIO FINANSAVIMO SAVIVALDYBĖS BIUDŽETO LĖŠOMIS TVARKOS APRAŠAS


I SKYRIUS
BENDROSIOS NUOSTATOS


1. Religinių bendruomenių projektų dalinio finansavimo Savivaldybės biudžeto lėšomis tvarkos aprašas (toliau – Aprašas) reglamentuoja tradicinių religinių bendruomenių ir bendrijų finansavimo prioritetus, paraiškų teikimo, vertinimo, lėšų skyrimo ir atsiskaitymo už jų panaudojimą tvarką.
2. Religinių bendruomenių projektų dalinio finansavimo Kupiškio rajono savivaldybės (toliau – Savivaldybė) biudžeto lėšomis tikslas – remti religinių bendruomenių veiklą.
3. Apraše vartojamos sąvokos atitinka Lietuvos Respublikos teisės aktuose vartojamas sąvokas.
4. Lėšos religinių bendruomenių projektų (toliau – Projektas) daliniam finansavimui numatomos Savivaldybės biudžete.
5. Religinių bendruomenių projektų dalinio finansavimo Savivaldybės biudžeto lėšomis konkursą (toliau – Konkursas) organizuoja Savivaldybės administracija.
6. Konkursui Projekto paraiškas gali teikti Lietuvos Respublikos religinių bendruomenių ir bendrijų įstatymo nustatyta tvarka registruotos tradicinės religinės bendruomenės ir bendrijos (toliau – Bendruomenė), veikiančios Kupiškio rajono savivaldybės teritorijoje.

II SKYRIUS
PROJEKTŲ GRUPĖS, FINANSAVIMO PRIORITETAI 

7. Bendruomenės gali teikti  paraiškas šių grupių Projektams finansuoti:
7.1. Projektai, skirti kultūros paveldo ir kitų statinių, priklausančių Bendruomenėms, išsaugojimui (einamojo pastatų remonto, vidaus ir kiemo įrengimų, inventoriaus, teritorijos, vidaus patalpų  tvarkymui ir kitoms reikmėms atlikti); 
7.2. Projektai, skirti religinio pobūdžio renginiams, tradicinėms religinėms šventėms ir moralines vertybes puoselėjančioms švietėjiškoms veikloms, įtraukiančioms vietos bendruomenę.
8. Skiriant dalinį finansavimą prioritetai teikiami Projektams, turintiems:
8.1. papildomo finansavimo šaltinius;
8.2. dalinį finansavimą kitų projektų lėšomis.
9. Negali būti finansuojamos Projektų išlaidos, skirtos:
9.1. baldams, transporto, ryšio priemonėms, kompiuterinei įrangai įsigyti;
9.2. ilgalaikiam turtui įsigyti;
9.3. ilgalaikei patalpų ar įrangos nuomai, išskyrus trumpalaikę įrangos nuomą Projekto veiklų metu;
9.4. kitam trumpalaikiam turtui, tiesiogiai nesusijusiam su Projekto veiklų įgyvendinimu, įsigyti;
9.5. projekto parengimo išlaidoms, darbo užmokesčiui.

III SKYRIUS
PARAIŠKŲ TEIKIMAS IR VERTINIMAS

10. Informacija apie Projektų konkursą skelbiama Savivaldybės interneto svetainėje. 
11. Religinė Bendruomenė skelbime nustatytais terminais Savivaldybės administracijos Kultūros, švietimo ir sporto skyriui pateikia pasirašytą ir antspaudu (jei lėšų gavėjas antspaudą privalo turėti) patvirtintą Religinių bendruomenių projektų dalinio finansavimo Savivaldybės biudžeto lėšomis  paraišką ir jos priedus (Aprašo 1 priedas). Paraiška ir jos priedai turi būti parašyti valstybine lietuvių kalba, tvarkingi, atspausdinti, susegti, puslapiai sunumeruoti ir pateikti užklijuotame bei užantspauduotame voke. Ant voko turi būti užrašyta: „Religinių bendruomenių projektų dalinio finansavimo Savivaldybės biudžeto lėšomis vertinimo komisijai“. Vienas juridinis asmuo gali teikti ne daugiau kaip dviejų Projektų paraiškas, kurios turi būti teikiamos skirtingų grupių, nurodytų Aprašo 7.1–7.2 papunkčiuose, Projektams finansuoti. 
12. Bendruomenės kartu su Projekto paraiška pateikia:
12.1. organizacijos įregistravimo Juridinių asmenų registre pažymėjimo arba VĮ Registrų centro Lietuvos Respublikos juridinių asmenų registro išplėstinio išrašo kopiją ir nuostatų / įstatų patvirtintas kopijas;
12.2. patirtas išlaidas įrodančius dokumentus (sąskaitų faktūrų, banko pavedimų patvirtintas kopijas), kitus projekto svarbą pagrindžiančius dokumentus, remonto darbų aktualumą įrodančias nuotraukas, jei tokių paraiškos teikėjas turi;
12.3. papildomą Projekto finansavimą rėmėjų, kitų projektų lėšomis įrodančius dokumentus.
13. Savivaldybės administracijos Kultūros, švietimo ir sporto skyrius Projekto paraiškas registruoja neatplėšdamas vokų.
14. Projektus vertina Savivaldybės administracijos direktoriaus įsakymu iš ne mažiau kaip trijų asmenų sudaryta Religinių bendruomenių projektų dalinio finansavimo Savivaldybės biudžeto lėšomis  vertinimo komisija (toliau – Komisija).
15. Projektai vertinami atžvelgiant į Projekto aktualumo pagrindimą, Projekto turinio atitikimą Projekto grupei. 
16. Projekto paraiška nevertinama, jeigu (informacija fiksuojama protokole):
16.1. paraiška pateikta pasibaigus Projektų teikimo terminui;
16.2. paraiška užpildyta tik iš dalies;
16.3. nepridėti Aprašo 12 punkte nurodyti dokumentai;
16.4. pažeisti Aprašo 11 punkto reikalavimai;
16.5. ankstesnių metų Projektų įgyvendinimui iš Savivaldybės lėšas gavusi religinė Bendruomenė neatsiskaitė už jų panaudojimą sutartyje numatyta tvarka arba buvo nustatyta, kad gautos lėšos panaudotos ne pagal tikslinę jų paskirtį.
17. Komisija įvertina Projekto paraiškas, nutarimus dėl finansavimo priima balsuodama atviru balsavimu paprasta balsų dauguma. 

IV SKYRIUS
LĖŠŲ SKYRIMO IR ATSISKAITYMO UŽ JŲ PANAUDOJIMĄ TVARKA

18. Atsižvelgdamas į Komisijos posėdžio protokolą, atsakingas Savivaldybės administracijos Kultūros, švietimo ir sporto skyriaus specialistas parengia Savivaldybės administracijos direktoriaus įsakymo dėl lėšų skyrimo projektą.
19. Informacija apie finansuotas Projektų paraiškas skelbiama Savivaldybės interneto svetainėje. Nefinansuotų Projektų paraiškų teikėjai informuojami paraiškos formoje nurodytu el. paštu, priežastys nedetalizuojamos.
20. Priėmus sprendimą skirti finansavimą, Savivaldybės administracijos direktorius ir Projekto vykdytojas pasirašo Biudžeto lėšų naudojimo sutartį (Aprašo 2 priedas). Prie sutarties pridedama Projektui skirtų lėšų Programos sąmata (forma BFP-1). 

V SKYRIUS
BAIGIAMOSIOS NUOSTATOS

21. Kilę ginčai sprendžiami Lietuvos Respublikos įstatymu nustatyta tvarka.
22. Aprašas gali būti keičiamas, papildomas ar naikinamas Savivaldybės tarybos sprendimu.
_______________________________ 


Religinių bendruomenių projektų dalinio finansavimo Savivaldybės biudžeto lėšomis 	tvarkos aprašo 
1 priedas


RELIGINIŲ BENDRUOMENIŲ PROJEKTŲ DALINIO FINANSAVIMO SAVIVALDYBĖS BIUDŽETO LĖŠOMIS  KONKURSO PARAIŠKA
_____________
(data)

Kupiškio rajono savivaldybės administracijai

1. Informacija apie projekto teikėją:

	1.1. Projekto teikėjo pavadinimas
	

	1.2. Juridinio asmens statusas, įregistravimo data ir numeris
	

	1.3. Juridinio asmens kodas
	

	1.4. Adresas
	

	1.5. Telefonas
	

	1.6. Elektroninis paštas
	

	1.7. Banko pavadinimas, banko kodas, sąskaitos numeris 
	

	1.8. Už projektą atsakingo asmens vardas, pavardė, telefono Nr.
	



2. Projekto grupė (pažymėti X):
	I grupė
	Projektas, skirtas kultūros paveldo ir kitų statinių, priklausančių religinėms bendruomenėms, išsaugojimui (pastatų remonto, vidaus ir kiemo įrengimų, inventoriaus, teritorijos, vidaus patalpų  tvarkymo darbams atlikti)
	

	II grupė
	Projektas, skirtas religinio pobūdžio renginiams, tradicinėms religinėms šventėms ir moralines vertybes puoselėjančioms švietėjiškoms veikloms, įtraukiančioms vietos bendruomenę
	



3. Informacija apie projektą (III grupės projektams pildyti tik 3.1, 3.5, 3.6, 3.7 papunkčius):

	3.1. Projekto pavadinimas
	

	3.2. Projekto aprašymas, detalizuojantis veiklas, darbus, pagrindžiantis jų aktualumą, dalyvių skaičius 
	

	3.3. Planuojama veiklų (darbų) pradžia
	

	3.4. Planuojama veiklų (darbų) pabaiga
	

	3.5. Bendra projekto įgyvendinimo suma (Eur)
	

	3.6. Prašoma suma iš Kupiškio rajono savivaldybės biudžeto (Eur)
	

	3.7. Kiti finansavimo šaltiniai (nurodyti kitus finansavimo šaltinius ir sumas)
	








4. Projekto išlaidų sąmata (III grupės projektams nepildyti):

	Eil.
Nr.
	Išlaidos 
(detalizuoti)
	Prašomos lėšos iš Savivaldybės (Eur)
	Kitų finansavimo šaltinių lėšos (Eur)
	Iš viso

	1.	
	
	
	
	

	2.	
	
	
	
	

	3.	
	
	
	
	

	
	Iš viso
	
	
	



5. Priedai:
5.1.  Projekto teikėjo registravimo pažymėjimo kopija.
5.2. Projekto teikėjo nuostatų (įstatų) kopija.
5.3. Kiti dokumentai (detalizuoti):
5.3.1.
5.3.2. ir t.t.

Religinės bendruomenės vadovas 	 _____________                    ___________________
(parašas)		                          (Vardas, pavardė)

A.V.
Projekto vykdytojas		 _____________	     __________________			                                  (parašas)		                           (Vardas, pavardė)







Religinių bendruomenių projektų dalinio finansavimo Savivaldybės biudžeto lėšomis 	tvarkos aprašo 
2 priedas

BIUDŽETO LĖŠŲ NAUDOJIMO SUTARTIS 

20__  m. _________  ___d. Nr. _____
Kupiškis

SUTARTIES ŠALYS
Kupiškio rajono savivaldybės administracija (toliau tekste – Administracija), kodas 188774975, atstovaujama Administracijos direktoriaus(-ės) ____________________,  veikiančio (-ios) pagal Kupiškio rajono savivaldybės administracijos nuostatus, ir projekto vykdytojas ___________________________________, atstovaujamas ___________________________________ (toliau tekste – Vykdytojas), toliau kartu vadinamos Šalimis, sudarė šią sutartį.
Sutarties sudarymo pagrindas (nurodyti įsakymo, kuriuo skirtas finansavimas projektui, datą ir Nr.) : ____________________________________________

I SKYRIUS
SUTARTIES OBJEKTAS
1. Lėšų skyrimas projekto  ________________________________________________________ 
(projekto pavadinimas) 
finansavimui iš Savivaldybės biudžeto 20__ m.  

II SKYRIUS
ŠALIŲ TEISĖS IR PAREIGOS
2. Administracija įsipareigoja:  
2.1. skirti Vykdytojui šios sutarties pirmoje dalyje nurodytai veiklai vykdyti __________________________________ eurų pagal sąmatą (forma BFP-1, patvirtinta Lietuvos
(suma skaičiais  ir žodžiais ) 
Respublikos finansų ministro)/patikslintą sąmatą, pridėtą prie šios sutarties; 
2.2. pervesti per 10 darbo dienų į Vykdytojo nurodytą sąskaitą projekto įgyvendinimui skirtas lėšas (pagal Vykdytojo pateiktą paraišką lėšoms gauti);  
2.3. teikti informacinę-konsultacinę pagalbą, padedančią laikytis sutartyje nustatytų įsipareigojimų.
3. Administracija turi teisę kontroliuoti lėšų panaudojimą.
4. Vykdytojas įsipareigoja:
4.1. gautas lėšas panaudoti tik šios sutarties pirmame skyriuje nurodytai veiklai vykdyti pagal sąmatą, pridėtą prie šios sutarties;
4.2. užtikrinti, kad perkant prekes, paslaugas, darbus bus laikomasi Lietuvos Respublikos viešųjų pirkimų įstatymo ir kitų teisės aktų nustatytos tvarkos;
4.3. įgyvendinęs projektą per 20 darbo dienų, bet ne vėliau kaip iki kito ketvirčio pirmo mėnesio 5 dienos, pateikti Buhalterinės apskaitos skyriui Lietuvos Respublikos finansų ministro nustatytos formos Biudžeto išlaidų sąmatos įvykdymo ataskaitą (forma Nr. 2), išlaidų, susijusių su projekto įgyvendinimu, pateisinančių dokumentų suvestinę, ūkinę operaciją ar ūkinį įvykį bei jų apmokėjimą pateisinančių dokumentų patvirtintas kopijas. 




III SKYRIUS
SUTARTIES TERMINAS
5. Sutartis įsigalioja nuo pasirašymo dienos ir galioja iki visiško atsiskaitymo už skirtų lėšų panaudojimą.
6. Sutartis gali būti nutraukta prieš terminą šalių susitarimu.
7. Administracija gali nutraukti sutartį, jeigu Vykdytojas nevykdo arba netinkamai vykdo sutartinius įsipareigojimus.

IV SKYRIUS
ŠALIŲ ATSAKOMYBĖ
8. Už sutartinių įsipareigojimų vykdymą šalys atsako Lietuvos Respublikos įstatymų nustatyta tvarka.
9. Ginčai dėl sutarties vykdymo sprendžiami abipusiu susitarimu, o nesusitarus – teismo tvarka.
10. Vykdytojas įstatymų nustatyta tvarka atsako už tikslingą gautų biudžeto lėšų panaudojimą. Nepanaudotos lėšos ir ne pagal paskirtį panaudotos lėšos grąžinamos į Administracijos sąskaitą, bet ne vėliau kaip iki 20___m. gruodžio 31 d. 

V SKYRIUS
KITOS SĄLYGOS
11. Šalys neturi teisės perduoti savo įsipareigojimų pagal sutartį tretiesiems asmenims.
12. Apie sąmatos pakeitimus Administracija raštu informuoja Vykdytoją per 10 dienų.
13. Sutartis sudaryta dviem vienodą juridinę galią turinčiais egzemplioriais – po vieną kiekvienai šaliai.
VI SKYRIUS
ŠALIŲ JURIDINIAI ADRESAI IR REKVIZITAI

	Administracija 

Kupiškio rajono savivaldybės administracija
Vytauto g. 2, LT-40115 Kupiškis
Kodas 188774975
Atsiskaitomoji sąskaita	  
Banko pavadinimas
Banko kodas 
Tel. 
Kupiškio rajono savivaldybės 
administracijos direktorius
_________________
(parašas)
_______________
(vardas ir pavardė)	                   A. V. 


	
	Vykdytojas
Pavadinimas 
Kodas 
Adresas
Telefonas, faksas
El. paštas
Atsiskaitomoji sąskaita
Banko pavadinimas
Banko kodas
Įstaigos vadovas / Vykdytojas

_____________________________	
(pareigų  pavadinimas)	                                              

_________________
(vardas ir pavardė)	                   A. V. 



_______________________

